Odense Adresse-Contoirs Efterretninger, 1834-06-04
J denne Valgklasse giver enhver Eiendom, som hjemler Valgret, ogsaa Valgbarhed (§ 15). De øvrige Besiddere af Landeiendomme udgjøre en særegen Valgklasse, hvis Jnd deling af Valgdistrikter indtil videre findes bestemt i en vedføiet Tabel Litr. B. Til at udøve Valgret i denne Klasse hører en Eiendom eller Arvefæsterettighed, forbunden med Ret til at sælge og pantsætte, af 4 Tdr. Hartkorn Ager og Eng eller 8 Tdr. Hartkorn Skov= og Mølleskyld, eller og Bygninger, som i Overeensstemmelse med Forordningen af 1 Octbr. 1802 ere undergivne Arealskat, til en Assurance Værdie af 2000 Rbd. Sølv. Gaardfæstere have Valgret tighed, naar de besidde i det mindste 5 Tdr. Hartkorn Ager og Eng eller 10 Tdr. Hartkorn Skov= og Mølleskyld. Tilat kunne vælges hører i denne Klasse en Eiendom af dobbelt saa stort Hartkorn eller dobbelt saa stor Assurance=Værdie. Mellem frit og ufrit Hartkorn bliver i denne Valg klasse ingen Forskiel at gjøre. Skjøndt i Almindelighed Eiendomme, der ere beliggende i forskjellige Valgdistrikter, ikke kunne lægges sammen, for at hjemle Besidderen Valgret eller Valgbarhed, saa skal dog i det Tilfælde, hvor de til een og samme Landeiendom hørende Bestanddele maatte ligge i forskjellige til hinanden stødende Valgdistrikter, denne Eiendom efter sin fulde Størrelse komme i Betragtning i det Valgdistrikt, hvori den Bygning ligger, hvorfra Eiendommen drives (§ 16). Saafremt Kongen maatte finde for godt, til Valgdirekteur at udnævne Nogen, der ikke forhen har aflagt Eed til Allerhøistsamme, haver han til det Kongelige Danske Kancellie at indsende sin Eed, hvori han deels i Almindelighed tilsiger Kongen Troskab, deels i Særdeleshed forpligter sig til troligen og redeligen at varetage sine Pligter i det ham betroede Kald. Men hvis den Udnævnte forhen har aflagt Troskabseed, skal han, under denne Eed, være forpligtet til samvittighedsfuld Udførelse af fornævnte sine Pligter (§ 19). De komplette Sædegaardseiere samles paa det Sted i Stiftet, som Kongen vil bestemme i det Commissorium, der udstædes til Valgdirekteuren (§20). De af Valgdirekteuren udnævnte Mænd til at deeltage i Valgbestyrelsen, der ikke forhen have gjort Eed til Kongen, have, inden de tiltræde deres Forretninger, til Valgdirekteuren at indsende deres skriftlige Eed, hvori de deels i Almindelighed tilsige Kongen Troskab, deels i Særdeleshed forpligte dem til redelig Udførelse af de dem i fornævnte deres Stilling paaliggende Pligter. Hvis der i en Kjøbstad eller udi en afsides liggende Deel af et Landdistrikt, der i Medhold af §20 kommer til at vælge i en særskilt Forsamling, ikke ere flere end 40 Eiendomme af det Slags, der, uden Hjelp af den i § 10 hjemlede Forbindelse af flere Eiendomme, giver Adgang til Valgret, behøver Valgdirekteuren ikke personlig at indfinde sig i samme, men han kan i saadanne Tilfælde udnævne en anden duelig Mand til paa hans Vegne at tage Forsæde i Valgbestyrelsen sammesteds, og dertil iøvrigt beskikke 4, eller, hvis Omstændighederne ere i Veien, 2 andre duelige Mænd, hvorhos dog tillige 2 særskilte Protokolførere, om muligt, bør udnævnes (§21). J Kjøbstæderne udenfor Kjøbenhavn haver Byskriveren at forfatte Fortegnelser saavel over alle de under samme hørende Bygninger, der efter deres Assurance give Adgang til Valgstemme, som og over de Grundeiere, der ifølge deres Bygningers og Jorders forenede Værdie ere Valgberettigede, samt Assurancesummen m.m., hvilke, efterat være gjennemgaaede af Magistraten eller Byfogden, i Forening med de eligerede Borgere, tilstilles Valgdirekteuren til Eftersyn, hvori nogle af de til Deeltagelse i Valgbestyrelsen udnævnte Mænd bør være ham behielpelige (624).